המתמודדים

המתמודדים היא תוכנית טלוויזיה תיעודית ישראלית שעלתה לשידור ב-23 בדצמבר 2018 בערוץ כאן 11. התוכנית עוקבת אחר מתמודדים לראשות העיר במהלך קמפיין הבחירות בשנת 2018 בערים ערד, הוד השרון, מעלות-תרשיחא ותל אביב-יפו. בתוכנית מתלווה ענת גורן אל מאחורי הקלעים של הקמפיינים, ומנסה לבחון כיצד מנסים המתמודדים למשוך קולות בתקווה לנצח את הבחירות.

דמויות

אסף הראל  התמודד על ראשות העיר תל אביב-יפו.

ארקדי פומרנץ – התמודד וזכה בסיבוב השני בבחירות לראשות העיר מעלות-תרשיחא. איש "ישראל ביתנו", שבזכות העולים הוותיקים ובחבירה לתושבים הערבים שמתגוררים בעיר הצליח להביס את שלמה בוחבוט, ראש העיר למשך 42 שנה.

משה חנוכה – עורך דין שהתמודד על ראשות העיר הוד השרון. חנוכה, אחד המתמודדים הצעירים בבחירות, נבחר להיות המועמד המקומי מטעם "המחנה הציוני". במהלך מסע הבחירות הסניף המקומי של המפלגה נמנע מלתמוך בו.

ניסן בן חמו ומשה אדרי - המתמודדים על ראשות העיר ערד. אדרי מנסה בפעם החמישית להיבחר לתפקיד ראש העיר, ומולו, ניסן בן חמו איש "יש עתיד", שנבחר לכהן שוב בתפקיד ראש העיר.

קישורים חיצוניים 
 
  אתר האינטרנט הרשמי של התוכנית

 

 

 

תאגיד השידור הישראלי: תוכניות וסדרות טלוויזיה
בחירות לרשויות מקומיות בישראל
סדרות טלוויזיה תיעודיות ישראליות
סדרות טלוויזיה ישראליות שעלו לשידור בשנות ה-2010
הפוליטיקה הישראלית בתרבות